**Nacrt**

**INŽENJERSKA KOMORA CRNE GORE**

Broj: \_\_\_\_\_\_\_\_\_\_

Datum: \_\_\_/\_\_\_/2018. god.

Na osnovu člana 17 stav 3 Zakona o reprezentativnosti sindikata ("Službeni list CG", broj 055/16), Predsjednik Inženjerske komore Crne Gore, na XXV sjednici Upravnog odbora održanoj 06.09.2018.donosi

**POSLOVNIK**

**O SASTAVU I NAČINU RADA KOMISIJE ZA UTVRĐIVANJE REPREZENTATIVNOSTI SINDIKATA U SEKRETARIJATU IKCG**

Član 1

Ovim poslovnikom utvrđuje se sastav i način rada Komisije za utvrđivanje reprezentativnosti sindikata u Sekretarijatu IKCG, u skladu sa Zakona o reprezentativnosti sindikata ("Službeni list CG", broj 055/16, u daljem tekstu Zakon)

Član 2

Prijredlog za utvrđivanje reprezentativnosti utvrđuje Komisija, u skladu sa Zakonom i ovim poslovnikom.

Član 3

Komisija ima četiri člana koje imenuje Predsjednik Komore, od kojih dva člana imenuje od predstavnika poslodavca i dva člana od strane zainteresovanog sindikata.

Članovi Komisije imenuju se na period od dvije godine, sa mogućnošću ponovnog imenovanja.

Član 4

Na prvoj sjednici Komisije bira se predsjednik Komisije.

Radom Komisije rukovodi predsjednik komisije.

Zahtev za utvrđivanje statusa reprezentativnog sindikata Sekretarijat Komore – zainteresovani sindikat, podnosi Komisiji.

Uz zahtev se podnosi dokumentacija o ispunjenosti uslova za sticanje statusa reprezentativnog sindikata u skladu sa Zakonom i ovim poslovnikom.

Član 5

Predstavnik zainteresovanog sindikata podnosi dokaze o ispunjenosti opštih uslova za utvrđivanje reprezentativnosti sindikata i to:

1. da je upisan u Registar, u skladu sa Zakonom;
2. da je nezavisan od državnih organa, poslodavaca i političkih partija; i
3. da se finansira pretežno iz članarine i drugih sopstvenih izvora.

Predstavnik zainteresovanog sindikata podnosi dokaz, kao poseban uslov za utvrđivanje reprezentativnosti sindikata kod poslodavca,i to;

1. da sindikat čini najmanje 20% zaposlenih od ukupnog broja zaposlenih kod poslodavca.

Ukupan broj zaposlenih kod poslodavca utvrđuje se na osnovu potvrde, koju izdaje poslodavac na zahtjev zainteresovanog sindikata.

Član 6

U postupku utvrđivanja statusa reprezentativnog sindikata u Sekretarijatu komore, Komisija utvrđuje da li su zahtjev i dokumentacija podnijeti u skladu sa Zakonom.

Podnosilac zahteva dužan je da, po pozivu Komisije, u roku od 8 dana otkloni nedostatke, ako uz zahtev nisu podnijeti dokazi u skladu sa Zakonom.

Zahtjev se smatra urednim i blagovremenim ako podnosilac zahtjeva otkloni nedostatke u roku utvrđenom u stavu 2. ovog člana.

Član 7

Predsjednik Komore donosi rješenje o utvrđivanju statusa reprezentativnog sindikata u Stručnoj službi, na predijlog Komisije, ako su ispunjeni uslovi utvrđeni ovim poslovnikom.

Rešenje iz stava 1. ovog člana donosi se u roku od 7 dana od dana podnošenja zahteva, odnosno od dana otklanjanja nedostataka u smislu člana 6. ovog poslovnika.

Reprezentativni sindikat u Sekreterijatu upisuje se u Registar reprezentativnih sindikata koji vodi Ministarstvo, nakon donošenju rješenja iz stava 1. ovog člana.

Član 8

Sindikatu u Sekretarijatu koji je stekao status reprezentativnog sindikata može prestati taj status ako prestane da ispunjava uslove potrebne za sticanje reprezentativnosti.

Prije donošenja rešenja o prestanku statusa reprezentativnog sindikata pribavlja se mišljenje Komisije.

Sekreterijat kojem je prestao status reprezentativnog sindikata, briše se iz Registra reprezentativnih sindikata.

Član 9

Ovaj poslovnik stupa na snagu danom donošenja.

Član 9

Stupanjem na snagu ovog poslovnika prestaje da važi Poslovnik o sastavu i načinu rada Komisije za utvrđivanje reprezentativnosti sindikata u Stručnoj službi IKCG, broj 01-364/3 od 01.03.2018.godine.

**PREDSJEDNIK KOMORE**

**Boris Ostojić, dipl.inž.el.**